**MEGÁLLAPODÁS**

**KONYHÁK ÜZEMELTETÉSÉVEL KAPCSOLATOS KÖLTSÉGVISELÉSRŐL**

amely létrejött egyrészről

**Körmend város Önkormányzata**

székhelye: 9900 Körmend, Szabadság tér 7.

képviseli: Bebes István polgármester

törzsszáma: 733612

adóigazgatási azonosító száma: 15733610-2-18

bankszámlaszáma: 11747020-15420820

KSH statisztikai számjele: 15733610-8411-321-18

mint Átadó (a továbbiakban: **Önkormányzat**),

másrészről

**Szombathelyi Egyházmegye**

székhelye: 9700 Szombathely, Berzsenyi D. tér 3.

képviseli: dr. Székely János megyéspüspök

adóigazgatási azonosító száma:19895316-2-18

KSH statisztikai számjele: 19895316-9491-555-18

mint Vagyonkezelő (a továbbiakban: **Szombathelyi Egyházmegye**)

harmadrészről

**Hungast Vital Korlátolt Felelősségű Társaság**

Cím: 1129 Budapest, Fehérvári út 85.

Képviseli: Komáromi Csaba és Kérfalusi Attila Gyula ügyvezetők (képviseleti jogosultságuk együttes)

Számlavezető pénzintézete: MKB Bank Zrt.

Számlaszáma: 10300002-10372552-49020011

Adószáma: 10798274-2-44

Cégjegyzék száma:01-09-260385

mint Vállalkozó – a továbbiakban: **Vállalkozó**

(a továbbiakban együtt: **Felek**) között alulírott helyen és napon a következő feltételekkel:

1. Körmend Város Önkormányzata kijelenti, hogy az Önkormányzat és a Szombathelyi Tankerületi Központtal 2016. december 15. napján vagyonkezelési szerződést kötött a körmendi általános iskolák egyes ingatlanrészeinek és a körmendi gimnáziumnak a Szombathelyi Tankerületi Központ részére történő vagyonkezelésbe adása kapcsán.
2. A szerződő felek megállapítják, hogy az Önkormányzat és a Szombathelyi Egyházmegye között vagyonkezelési szerződés köttetik a Körmendi Kölcsey Utcai Általános Iskola egyes ingatlanrészeinek a Szombathelyi Egyházmegye részére történő vagyonkezelésbe adása kapcsán.
3. A szerződő felek megállapítják, hogy az Önkormányzat a Vállalkozóval a közétkeztetési feladatok 2021. augusztus 1-től 2022. október 31-ig történő ellátására Vállalkozási szerződést kötött 2021. július 26. napján. A Vállalkozó a Szombathelyi Tankerületi Központ, és a Szombathelyi Egyházmegye által használt ingatlanokban állítja elő a közétkeztetés során az ételeket, ill. itt is tálalja ki azokat.
4. Jelen megállapodás célja kizárólag a Körmendi Kölcsey Utcai Általános Iskolában (amelynek új neve 2021. szeptember 1-étől kezdődően Boldog Batthyány László Katolikus Általános Iskola) a közétkeztetés során előállított ételek előállításával és tálalásával kapcsolatos üzemeltetési költségek megosztásának, a megosztás elveinek közös szabályozása az alábbiak szerint:

A **Körmendi Kölcsey Utcai Általános Iskola (2021. szeptember 1-étől kezdődően Boldog Batthyány László Katolikus Általános Iskola)** **működtetése során felmerülő üzemeltetési költségek tekintetében a felek megállapodása a következő:**

A Körmendi Kölcsey Utcai Általános Iskola (2021. szeptember 1-étől kezdődően Boldog Batthyány László Katolikus Általános Iskola) intézményben főzőkonyha, az ehhez tartozó kiszolgáló helyiségek (tárolók, élelmezésvezetői iroda, étterem) és tálalókonyha található.

Ezen ingatlanrészek nem rendelkeznek önálló közüzemi mérési lehetőséggel. A konyhában a főzést a Vállalkozó biztosítja, a Vállalkozóval az Önkormányzat olyan vállalkozási szerződést kötött, mely szerint a konyhák működtetésével együtt járó közüzemi költségek megtérítése átalánydíj alapján történik. Az átalány költség lefőzött/kitálalt ebéd adagonként magában foglal minden energiaköltséget (gáz, hideg- és meleg-víz, villamos energia).Az átalány költség eltérő összegű a főző-, illetve a tálaló konyha esetében. Az átalány díj összege főzőkonyha esetében 20,50 Ft + ÁFA / egy ebédadag; tálaló konyha esetében pedig 9 Ft + ÁFA / egy ebédadag.A közüzemi átalánydíj összege a szolgáltatás ideje alatt bekövetkező energia díjak emelésének mértékével egyező mértékben emelkedik, a Vállalkozó köteles az ebből eredő kockázatot viselni, és ennek megfelelően a magasabb összegű átalánydíjat megfizetni.

A közüzemi átalány összegének megfizetése úgy történik, hogy a Vállalkozó a tárgyhónapot követő hónap 10. napjáig a Szombathelyi Egyházmegye fenntartásában lévő, 2021. szeptember 1-étől Boldog Batthyány László Katolikus Általános Iskola elnevezésű iskola részére írásban tájékoztatást ad az adott hónapban lefőzött és kitálalt ebédadagok mennyiségéről iskolánként. A Boldog Batthyány László Katolikus Általános Iskola az így kapott adagszámok alapján számlát állít ki a fent ismertetett és elfogadott átalánydíj alapján. A számla összegét a Vállalkozó a kézhezvételtől számított 60 napon belül egy összegben köteles kiegyenlíteni a Boldog Batthyány László Katolikus Általános Iskola részére. A Boldog Batthyány László Katolikus Általános Iskola jogosult a Vállalkozótól kapott adagmennyiség valóságának ellenőrzésére.

Amennyiben a Vállalkozó a konyhákban rendezvényekre is főz (esküvő, fogadás stb.), az így felmerült közüzemi költséget külön meg kell térítenie. Ebben az esetben a közüzemi költségek mértékéről a Vállalkozó és a Boldog Batthyány László Katolikus Általános Iskola külön megállapodnak egymással.

A főzőkonyha működtetésével kapcsolatos egyéb költségeket (telefon, szemétszállítási díj, ételmaradék elszállítása stb.) a Vállalkozó közvetlenül fizeti meg a szolgáltatóknak.

1. A felek a megállapodást jóváhagyólag írják alá.
2. A megállapodás 2021. szeptember 1-étől hatályos a Felek között.

**Körmend, 2021. szeptember 2.**

|  |  |
| --- | --- |
| …………………………………………**Körmend város Önkormányzata****képviseli****Bebes István** **polgármester** |  …………………………**Szombathelyi Egyházmegye****képviseli****Dr. Székely János megyéspüspök** |
| pénzügyileg ellenjegyzem:Kelt: Körmend, 2021. szeptember 2. ……………………………………………**Körmend város Önkormányzata**Kósi Eszter gazdasági vezető |
|  |

|  |  |
| --- | --- |
| Ellenjegyzem:……………………………………….Dr. Stepics Anita jegyző |  |

Budapest, 2021…………………..

………………………………………..

**Hungast Vital Korlátolt Felelősségű Társaság**

Komáromi Csaba és Kérfalusi Attila Gyula ügyvezetők

Vállalkozó